open-index/open-wikipedia-markdown huggingface dataset:
Babilon

**Babilon **(site antica) es la site major de la mundo antica, situada a 90 km a sude de Bagdad, Irac (aora). Sirca 2200 aec, Babilon ia es conoseda como la loca de un templo grande. En la sentenio 21 aec, lo ia es renada par Ur, un site prosima.
Babilon ia es un site-stato nondependente en 1894 aec, cuando la re Dumu-Abum amorian ia fundi ala un dinastia. Esta dinastia ia ariva a sua culmina en la sentenio 18 aec su Hammurabi.

En 1595 aec , la site ia es caturada par hititas, e plu tarda ia veni su la controla de la dinastia casita (1590?-1155 aec). La casitas ia estende Babilon a la pais Babilonia e ia fa ce la site deveni la sentra relijial e dirijal de esta rena.

De la tarda de la sentenio 8 aec asta cuando Nabopolasar ia esclui la asirianes, entre 626 e 615 aec, la site ia parteni a la Impero Asirian. Nabopolasar ia fundi la dinastia babilonian nova, e sua fio Nebucadnezar du ia estende la rena.

En 539 aec Sirus la grande ia ajunta Babilonia a la Impero Farsi nova fundida. Alexandro la grande ia catura la site en 330 aec. Plu tarda, lo ia es usada como un capital par la dinastia seleusida fundida par renores ci ia segue Alexandro. En la temprana de la sentenio 3 aec, la plu de la popla de Babilon ia es moveda a un capital nova, e la site ia desapare cuasi ante la veni de islam en la sentenio 7 ec.

Babilon ia es la plu bon conoseda per Esagila, la templo de Marduk; Etemenanki, un zigurat de 7 niveles; e la jardines pendente, un de la 7 mervelias de la mundo antica, cual Nebucadnezar 2 ia construi per sua sposa.
Baltimore

**Baltimore** es la site la plu grande de Maryland. Lo es la site numero 29 par cuantia de abitores en la SUA. La Constitution of Maryland ia institui lo. Lo no es un parte de alga contia; donce lo es la site nondependente la plu grande en la SUA, con 621 849 abitores en 2015.

Codigo postal: 212xx.

Lo no parteni plu a la contia de Baltimore.

## Cultur
Sporte: la ecipo de basebal es nomida la Orioles.

La ecipo de futbal american es la Ravens, ci es la sola ecipo ci prende sua nom de un poesia, *The Raven*, de Edgar Allan Poe. ("Quoth the raven: Nevermore!"). La Ravens es la campion de la jua 2012–13. 

Lo es ance la site de la serie tv *The Wire*, cual ia es multe amirada, incluida par Presidente Obama.

## Etimolojia
Baltimore prende sua nom de la baron de Baltimore, un vileta en la contia Cork en Er. La nom veni de la lingua eres: *Baile an ti mhoir* (Balye 'n txi vor) sinifia *Vileta (de) la casa grande*.
Bambu

**Bambu** es un erba perene en la familia *Poaceae*. Lo ave multe spesies. Bambus jigante es la membros la plu grande de la familia de erbas.

Bambu es entre la plantas cual crese la plu rapida en la mundo. Lo pote crese par 100 cm o plu en un dia, par causa de un sistem unica cual usa rizomas. Ma la rapidia de crese depende de la state local de la tera e la clima.

Bambu ave un sinifia economial e cultural grande en Asia sude, sude-este, e este, do lo es usada como un materia de construi, como un fonte de nuri, e como un produida cru con multe usas.
Bangla (lingua)

**Bangla** es un lingua indoiranian de la area de la nasion Bangladex e la parte de Barat nomida Bangla Ueste. Lo ave sirca 230 milion parlores, e es la lingua 5 o 6 de la plu grandes de mundo. Lo es la lingua prima de Bangla e la lingua du de la plu grandes en Barat. Lo ave un leteratur rica e vea, e usa la alfabeta bangla. Lo ia evolui de sanscrito, pracrito, e pali.
Bangladex

**Bangladex** (en bangla:  বাংলাদেশ *Bāṃlādēśa*, pronunsiada [ˈbaŋlad̪eʃ] (escuta), cual sinifia "La pais de Bengala") nomida ofisial la **Republica Poplal de Bangladex** (গণপ্রজাতন্ত্রী বাংলাদেশ *Gaṇaprajātantrī Bāṃlādēśa*) es un pais en Asia sude. Lo borda Barat e Miama par tera. Nepal, Butan e Xina es locada prosima a Bangladex, ma no borda lo. La teritorio maral de la pais en la Golfo Bengala es aprosima egal de la grandia de sua area teral. Bangladex es la pais la oto de la plu poplada en la mundo. La site capital e la plu grande es Daca (Dhaka), segueda en grandia par Chittagong, cual ave la porto la plu grande en la pais.

Bangladex es la parte la plu grande e la plu este de la rejion de Bengala. La abitores de Bangladex inclui persones de un diversia de etnicos e relijios. Banglas, ci parla la lingua ofisial de bangla, es 98% de la popla. La banglas muslim, ci es political dominante, fa ce la nasion es la tre de la plu poplada de paises con un majoria muslim. La plu de Bangladex es covreda par la Estuario Bengala, la estuario la plu grande en la mundo. La pais ave 700 rios e 8046 cilometres de via navigable interna. Terenos alta con forestas sempreverde es en la rejiones norde-este e sude-este de la pais. Bangladex ave multe isolas e un resife de coral. Lo conteni la plaia de mar la plu longa sin interompe, la Plaia de Bazar de Cox, e la la foresta de rizofora la plu grande en la mundo, la Sundarbans. La biodiversia de la pais inclui un estende enorme de plantas e de viventes savaje, incluinte la tigre bengala, cual es perilida estrema e es la animal nasional.

La area es sirca 144 000 cilometres cuadrida.

La cuantia de abitores, en la anio 2007, ia es sirca 150 448 339 persones.

La lingua major es bangla, un lingua indoeuropean.

La relijio xef es islam.

## Historia

1947: La Rena Unida dona autonomia a la Impero de India. Pacistan es formida de Pacistan Ueste e Pacistan Este.

1971: Bangladex deveni autonom de Pacistan, pos un gera entre Pacistan e India.

April 2013: Un focon colasa un construida industrial en Daca, matante plu ca 900 persones.

Maio 2013: En un protesta muslim en la capital, favorente un lege contra blasfema, a la min 28 protestores ia mori.
Banierias termal de Caracalla

La **banierias termal de Caracalla**, en Roma, Italia, ia es la numero du de la banierias termal roman la plu grande, probable construida entre 212 e 217 ec en la renas de Septimio Severo e Caracalla. Los ia funsiona asta la desenio de 530, ante deveni desusada e ruinada.

An tal, los ia servi per inspira multe otra construidas notable, incluinte la Banieria de Diocletiano, la Basilica de Maxentio, la Stasion Pennsylvania orijinal en New York, e la Stasion Union en Chicago. Obras de arte reganiada de la ruinas inclui scultas famosa como la Bove de Farnese e la Hercule de Farnese.

Oji, la banieria de Caracalla es un atrae per turistes.

## Sentenio 5 asta destrui en sentenio 9

La banieria ia es completa funsionante en la sentenio 5, cuando on ia descrive los como un de la sete mervelias de Roma. Olimpiodoro de Tebas indica un capasia de 1600 persones. On interprete esta como referente a la cuantia masima de visitores simultan, car on crede ce la capasia dial ia es entre 6000 e 8000 baniores.

On ia continua usa la banieria asta la sentenio 6. En 537, en la Gera Goto, Vitiges de la ostrogotos ia aseja Roma e ia rompe la furni de acua a la site. Corta a pos, la banieria ia es abandonada. Locada a distantia tro grande de la parte ancora poplada de Roma, la banieria ia deveni jeneral desusada, ma en la sentenios 6 e 7, lo pare ce on ia usa lo per entera peregrinores ci ia mori pos es curada en un ospital prosima. On ia trova alga tombas simple de esta eda a interna de la banieria.

Lo es posible ce papes Adriano 1, Sergio 2 e Nicolas 1 ia organiza la repara de la acuaduto en la sentenio 9. La trematera de 847 ia destrui multe de la construida, como ance multe otra strutures roman.
Azul

**Azul** es un tinje de blu como la color de la sielo sin nubes en la dia. En la rota de color RGB, "azul" (color #007FFF)  es definida como la color a grado 210, pd la tinje entre blu e sian. En la model de colores RGB, cual es usada per crea cada de la colores sur un scermo de un televisador o computador, azul es creada par ajunta un pico de lus verde a lus blu. La color oposada de azul es orania.

En la sistem de colores X11, cual ia deveni normal per colores temprana de ueb, azul es representada como un sian pal.

## Etimolojia
La nom de la color azul es derivada de la mineral intensa blu, lapislazuli. *Lapis* es la parola latina per "roca" e *lazuli* es la forma jenitiva de la parola latina medieval *lazulum*, cual es derivada de la parola arabi لازورد *lāzaward*, cual es derivada de la parola farsi لاژورد *lāžaward*, cual es la nom de la petra en farsi e ance de un loca de do lo ia es minada.

La nom de la petra ia deveni asosiada con sua color. Cada de la parolas franses *azur*, la italian *azzurro*, la polsce *lazur*, la romanian *azur* e *azuriu*, la portuges e espaniol *azul*, la magiar *azúr*, la catalan *atzur* e la engles *azure* ia es derivada de la nom e color de lapis lazuli.

## Distingui entre indigo, azul e sian
Cada colores ueb cual ave un codigo de tinje entre 195 e 225 es tinjes de azul (la codigo de tinje es *h* en la rota de colores HSV, de engles *hue*). An tal, la color ueb nomida "azure" (engles per "azul"), es vera un tinje de sian.

Como diseda par la lojica matematical de la rota de colores RGB, colores indigo es colores cual ave codigos de tinje entre 255 e 225, colores azul es colores cual ave codigos de tinje entre 195 e 225, e colores sian es colores cual ave codigos de tinje entre 165 e 195.
Barack Obama

**Barack Hussein Obama II** ia es la presidente cuatrodes-cuatro de la SUA entre 2009 e 2017.

El ia nase a 4 agosto 1961 en Hawaii. Ante es elejeda como presidente en la vota de 2008, el ia representa Illinois en la Senato de la SUA.

El es la afroamerican prima ci ia servi como presidente.

De la anunsia de sua campania presidental en febrero 2007, Obama ia asentua la fini de la gera en Irac. El ia favore enerjias alternativa, el ia es min influeda par la membros de promoves political, e el ia vole boni la aida medical.

Con sr Joe Biden, sua vispresidente, el ia gania la vota con 53%, contra 47% per senator John McCain e sra Sarah Palin.

En 2012, el ia gania la vota con 51%, contra 47% per sr Mitt Romney e sr Paul Ryan, e 2% per otras. La votas par la asosia elejal ("electoral college") ia es 332 contra 206.

Barack Obama es sposida con Michelle Obama e la duple ave du fias.
Barain

**Barain** (en arabi: البحرين‎‎ (escuta) *al-Baḥrayn*), nomida ofisial la **Rena de Barain**, es un monarcia arabi peti en la Golfo Persian. Lo es un pais cual es composada de un arcipelago peti cual ensirca la Isola Barain. Lo es entre la penisola de Catar e la costa norde-este de Arabia Saudi, de cual lo es juntada par la Via Levada de Re Fahd (جسر الملك فهد‎‎, *Jisr al-Malik Fahd*) cual es 25 cilometres longa. La cuantia de abitores, en la anio 2007, ia es sirca 708 573 persones; sirca en la anio 2010, la cuantia de abitores ia es sirca 1 234 571, cual inclui 666 172 nonsitadanes. La area es sirca 765 cilometres cuadrida, donce lo es la tre de la plu peti nasiones en Asia, segueda Maldives e Singapor. La site capital es Manama. La lingua major es arabi.

Barain ia es la loca de la sivila antica de Dimlun. Lo ia es famosa de pos la eda antica per sua pexerias de perlas, cual ia es regardada como la plu bon en la mundo en la sentenio 19. Barain ia es un de la areas prima cual ia converti a islam (en 628 ec). Pos un periodo de governa arabi, Barain ia es ocupada par la portugeses en 1521, ci ia es espulsada en 1602 par Xa Abbas 1 de la dinastia Safavi sur la Impero Persian. En 1783, la clan de Bani Utbah ia catura Barain de Nasr Al-Madhkur, e de pos esta, lo ia es governa par la familia real de Al Khalifa, con Ahmed al Fateh como la hakim prima de Barain. En la tarda de la desenio de 1800, seguente tratas en serie con la brites, Barain ia deveni un protejeda de la Rena Unida. En 1971, Barain ia declara sua autonomia. Nomida un amiria en la pasada, Barain ia deveni nomida un rena en 2002. En 2011, la pais ia esperia protestas cual ia es inspirada par la Primavera Arabi rejional.
Barat

**Barat** (o **India**) es un pais en Asia.

La area es sirca 3 287 578 990 cilometres cuadrida.

La cuantia real de popla en Barat, en la anio 2016, es sirca 1 293 057 000 persones.

La site capital es Delhi Nova. La presidente de 2012 es Ram Nath Kovind (sentral-sinistra). La ministro xef es Narendra Modi, un sic.

Barat ave 23 linguas oficial cual inclui engles, ma 22 es barati. La linguas major es hindi (30% a 40%), bangla, telugu, marati, tamil, urdu, gudjarati, malaialam, canada, oria, pandjabi, asames, kaxmiri, sindi, bodo, dogri, kokani, maitili, manipuri, nepali, santali, sanscrito, e engles.

La proportio de omes sircosideda es min ca 15% en Barat.  La muslimes es usual sircosideda, ma no la indus e la sicistes.  Sola 2,3% de Barat es cristian.

## Istoria
1947: Autonomi de la Impero Brites. Multe combates ia aveni entre Hinduistes e Islamistes, con plu ca milion mores.

1947–1964: La ministro xef orijinal ia es "Pandit" Nehru. Sua fia Indira Gandhi, e la fio de sra Gandhi, Rajiv Gandhi, ia es ance ministros xef, e ia es matada.

1948: "Padre de India" Mahatma Gandhi ia es matada par un estremiste hindu.

A pos 1947, Barat ia ave un economia desiniada sosialiste. Lo es un de la membros fundor de la Move de Nonaliniadas e de la Nasiones Unida. Lo ia luta multe geras de sua nondepende de Britan, incluinte en 1947-48, 1965, 1971, e 1999 con Pacistan e en 1962 con Jonguo. Lo ia ance concista Goa en 1961 contra Portugal. Barat ia fa probas nucleal en 1974 e 1998, e lo es un de la paises con armas nucleal. De 1991, Barat ia es un de la economias con crese plu rapida en la mundo.

### Mahajanapadas

### Impero Mauria

## Economia
La economia de India ia crese multe rapida en la anios ultima, an si la cuatri de la abitores es multe povre.

## Divides manejal

**States:**

**Teritorios de la Uni:**


 


## Sportes
Criceto e hoci. La futbal no es popular.
Criceto: lo ave multe bon juores, como Tendulcar ("La mestre peti") e Doni.
Barbados

**Barbados** es un pais en la Mar Caribe. La area es sirca 431 cilometres cuadrida. La capital e site plu grande es Bridgetown.

An si lo es clasida como un isola atlantica, Barbados es considerada como parte de la Caribe, do es un destina xef per turistes. 40% de la turistes veni de Rena Unida, con la Statos Unida de America e Canada fante la seguente grupo grande de visitores.

## Istoria
Barbados ia es visitada un par la espanioles sirca la 1400 temprana e la 1500 tarda. Lo ia apare un en un mapa espaniol en 1511. La portugeses ia visita lo en 1536. Los ia trae carne cada ves ce los visita la isola. La barcon engles un, la Olive Blosson, ia veni en 1624. Los ia dise ce la isola ia parteni a la re brites James 1. Du anios a pos en 1627 la colonistes permante un ia ariva de England.

En 1966, Barbados ia deveni un stato nondependente e un rena de la Comunia de Nasiones con la monarca brites como xef de stato.

## Divides manejal

Barbados es divideda en 11 parocias:
#Christ Church
#Saint Andrew
#Saint George
#Saint James
#Saint John
#Saint Joseph
#Saint Lucy
#Saint Michael
#Saint Peter
#Saint Philip
#Saint Thomas

## Demografia
La cuantia de abitores, en la anio 2007, ia es sirca 280 946 persones, xef desendentes de africanes, 6% es asian e 4% es blanca. Lo ave ance un comunia barati e jonguo.

### Relijio
La plu parte de la abitores es cristian (95%). La eglesa xef es la anglican (40%). Otra eglesas cristian en Barbados es la Eglesa Catolica, pentecostales, adventistes e batistes. La Eglesa de England ia es la relijio ofisial de stato. Lo ia fini a pos nondepende par un ata de la Parlamento de Barbados. Otra relijios es iudisme, islam, bahaisme e uica. 

## Cultur
La influe de engles en Barbados es plu notable ca en otra isolas en Indias Ueste. Un esemplo bon es ce la sporte nasional de la isola es criceto. Barbados ia ave diversa cricetores bon, incluinte Sir Garfield Sobers e Sir Frank Worrell.

Rihanna es la cantor plu conoseda de Barbados. El ia gania la premio Grammy.

La lingua major es engles ma los ance parla un creol basida en engles.

## Lias esterna
* Rede de informa de la governa de Barbados - Paje ueb ofisial
* Barbados -Citizendium
Benedito 16

**Pape Benedito 16** (latina Benedictus PP. XVI),
Joseph Alois Ratzinger (* 16 April 1927 en
Marktl am Inn, Baiern, Deutxland), Pape de la Eglesa Catolica e xef de Vatican. El ia elejeda pos un conclave de 26 oras
pos la mori Joan Paul 2.

Ante la eleje, Ratzinger ia es la xef de la consilia de cardinales e la xef de la Congrega per la Prinsipe de la Fida.

La persepi publica de Benedito 16 ia es ce el es conserviste.

El ia retira en 2013 con eda de 86 anios. El ia dise ce el es en mal sania. La eglesa ia sufri de multe scandales.
Benin

**Benin** es un pais en Africa. La area es sirca 112,620 cilometres cuadrida e la la cuantia de abitores, en la anio 2007, ia es sirca 8 078 314 persones. La capital es Porto-Novo.

La major linguas es franses (ofisal), fon and ioruba. La relijio la plu segueda es catolicisme, pos islam e protestantisme. Benin es un membro de la Nasiones Unida, la Uni African e la Organiza de Coopera Muslim entre otras.

## Istoria
De la sentenio 17 a la 19, la paises xef ia es la Rena de Dahomei junta a la site-stato de Porto-Novo e un area grande a norde con tribus diferente. La rejion ia es conoseda como la *costa de sclavos* de la sentenio 17 par causa de la numero de sclavos barconida a la Mundo Nova en la comersia de sclavos transatlantica. A pos la sclavia ia es abolida, Frans ia concista la pais e ia renomi lo como Dahomei franses. En 1960, Dahomei ia deveni nondependente de Frans e ia ave un periodo tumultosa con multe governas democrata, colpas de stato militar e governas militar.

## Jeografia
Benin es divideda en 77 departes cual es divideda en 77 comunias legal. En 1999, la ses departes presedente ia es divideda en du duis, forminte la 12 de aora. On ia asinia capitales ofisial a la ses departes nova en 2008.

## Politica
Benin es un republica presidental. La presidente es la xef de stato de la xef de governa de la pais e es elejeda cada 5 anios. Lo ave un legeria con un salon (*Assemblée Nationale*) con 83 membros, ci es elejeda cada cuatro anios par la popla. La constituida ia es adotada en 1990.

## Divides manejal

Benin ave 12 provinses (*départements*):


# Alibori
# Atakora
# Atlantique
# Borgou
# Collines
# Couffo
# Donga
# Littoral
# Mono
# Oueme
# Plateau
# Zou


## Cultur
Ante ce franses ia deveni la lingua ofisial, la leteratur de Benin ia ave influe importante de la tradisiones parlada. Félix Couchoro ia scrive la novela un benines, *L'esclave*, en 1929. Angélique Kidjo es un de la cantores plu conoseda de Benin.
Benito Mussolini

**Benito Amilcare Andrea Mussolini** (Dovia di Predappio, 29 julio 1883 – Giulino di Mezzegra, 28 april 1945) ia es un politiciste, jornaliste e tirano italian.

## Biografia
### Vive temprana
Mussolini ia es nomida per Benito Juarez, un oposor mexican de la potia political de la Eglesa Catolica, par sua padre, ci ia es un forjor. Ante es relatada con politica, Mussolini ia es un editor de jornal (do el ia aprende sua capasia de propaganda) e un profesor de scola prima.

Prima, el ia es sosialiste, ma cuando el ia vole ce Italia ta luta en la Gera Mundal Un, el ia es espulsada de la partito sosialiste. El ia "inventa" un ideolojia nova, faxisme, basida en nasionalisme e sosialisme.

### Faxisme italian
La forma de faxisme de Mussolini, la "faxisme italian", ia es diferente de la nazisme de Hitler. An si el ia crede en la superioria de la italianes, el ia no crede en razas.

Mussolini ia vole ce Italia deveni la Impero Roman nova. En 1923, el ia ataca la isola de Corfu, e en 1924, el ia ocupa la site-stato de Fiume. En 1935, el ia ataca Abisinia (oji Itiopia). Sua fortias ia ocupa lo en 1936. Italia ia es espulsada de la Alia de Nasiones par causa de esta ataca. En 1936, Mussonili ia alia con Hitler e, en 1939, el ia ocupa Xciperia.

### Fali e mori

en 1940, el ia envia Italia a la Gera Mundal Du junta a la Ase. Mussolini ia ataca Elas, ma el ia no pote concista lo. En la 1943, la Alias ia ariva a Italia sude. La faxistes e la re Vittorio Emmanuele 33 ia despone Mussolini e ia prisoni el ma la deutxes ia libri el, fante el gidor de la Republica Sosial Italian, un stato pupetin en Italia sentral. Cuando la gera ia fini, Mussolini ia atenta fuji a Suiz ma ia es caturada e fusilida junta a sua concubina, Clara Petacci. A pos, los ia es pendeda inversada en Mezzegra, sirca la frontera entre Italia e Suiz.

### Asende a potia
En 1922, el ia oteni la potia con sua grupo de omes, la "Camisas Negra", ci ia marxa a Roma e menasa con suverti la governa. La re Vittorio Emmanuele 3 ia dona lo a es, permetente a el forma governa, e ia fa de el la Ministro Xef. En la sinco anios seguente, el ia gania potia e en 1927 el ia crea la OVRA, sua polisia secreta. Sola la re e la Partito Faxiste ta pote defia sua potia.

## Bibliografia
*Farrell, Nicholas. 2003. *Mussolini: A New Life*. London: Phoenix Press.
*Garibaldi, Luciano. 2004. *Mussolini. The Secrets of his Death*. Enigma.
*Gregor, Anthony James. 1979. *Young Mussolini and the intellectual origins of fascism*. Berkeley and Los Angeles, California, USA; London, England, UK: University of California Press.
Beowulf

**Beowulf** es un epica de 3182 strofes scriveda en engles antica. Lo ia es scriveda entre la sentenios 8 e 11. La autor ia es un poesiste anglosason anonim, a cual la eruditas refere como la "poesiste de Beowulf".

La poesia es locada en Scandinavia. Beowulf, un eroe de la gautas, vade per aida Hrothgar, la re de la dansces. 

## Fond istorial
La avenis en la poesia ia aveni en la sentenio 6, a pos la anglosasones ia comensa sua viaja a England e ante la comensa de la sentenio 7, cuando la anglosasones ia no ariva o ia es ancora en contata con sua relatadas germanica en Deutxland norde. Lo ia es sujestada ce Beowulf ia es prima composada en la sentenio 7 en Rendlesham en Anglia este, como la entera en barco de Sutton Hoo ance mostra lias con Scandinavia, e ance con la dinastia real de Anglia este, la Wiffingas. Otras ia asosia esta poesías con la re Alfredo la Grande o con la corte de la re Cnut la Grande.

La poesia trata de lejendas, ia es composada per diverti, e ia no separa avenis istorial e fantasial, como la ataca de la re Higelac a Frisia. An si Beowulf no es refereda en otra manoscrito anglosason, la eruditas acorda ce otra carateres de Beowulf apare en fontes scandinavian. Esta no sola conserna persones (pd Healfdene, Hroðgar, Halga, Hroðulf, Eadgils e Ohthere), ma ance clanes (pd Scyldings, Scylfings e Wulfings) e alga avenis (pd la batalia sur la Glasa de la Lago Vänern). La dati de la avenis en la poesia ia es confirmada par escavas arceolojial de la colinetas indicada par Snorri Sturluson e par la tradision svensce como la tombas de Ohthere (datida s 530) e sua fio Eadgils (datida s 575) en Uppland, Sveria.

## Biblagfofia
* Orchand, Andy (2003) *A Critical Companion to Beowulf*
* *Beowulf and Other Stories*
Berlin

**Berlin** es la capital de Deutxland. Berlin ia ave sirca 3 415 700 abitores en 2004. La area de Berlin es 891,85 km².

## Istoria
En 1933, cuando la nazis ia oteni la potia, la abitores iudi ia diminui de 160 000 a 80 000 como resulta de migras entre 1933 e 1939. A pos la *Kristallnacht* en 1938, multe iudis ia es prisonida en la campa de consentra de Sachsenhausen. En la Gera Mundal Du, multe partes de la site ia es destruida en la atacas de aira de 143-45 e en la batalia de Berlin. Sirca 125 000 siviles ia mori. A pos la fini de la gera en Europa en maio 1945, Berlin ia reseta multe refujadas de la provinses este. La potias vinsor ia divide la site en cuatro partes, analoja a la zonas de ocupa en cual Deutxland ia es divideda. La areas de la aliadas ueste (SUA, Rena Unida e Frans) ia crea Berlin ueste, en cuando la area soviet ia deveni Berlin este.

## Divides manejal

Berlin es divideda en 12 distritos (*Bezirke*). Cada distrito es formida par un numero de visinerias (*Ortsteile*) cual ave radises istorial en munisipas plu antica cual data de la formi de Berlin Grande en 1 otobre 1920. Esta sudistritos ia deveni urbanida e ia es ajuntada a la site plu tarda. Multe abitores identifia con sua distritos, nomida conversal *Kiez*. Oji, Berlin es formida par 96 visinerias.

## Linguas
Deutx es la lingua ofisial es la plu parlada en Berlin. Lo es un lingua germanica ueste cual deriva la plu parte de sua vocabulo de la ramo germanica de la linguas indoeuropean. Deutx es un de la 24 linguas de la Uni European, e un de la linguas de labora de la Comision European.

La linguas stranjer plu parlada es turces, engles, rusce, arabi, polsce, curdi, serbsce, italian, viet e franses. Turces, arabi, curdi e serbsce es plu parlada en la ueste en cuando engles, viet, rusce e polsce es plu parlada en la este.

## Relijio
Plu ca 60% de la popla de Berlin no ave un parteni relijial. La relijio plu grande en 2010 ia es la Eglesa Evanjelial de Berlin-Brandenburg-Silesian Upper Lusatia (EKBO) - un eglesa unida. EKBO es membro de la Eglesa Evanjelial en Deutxland (EKD) e de la *Union Evangelischer Kirchen* (UEK), e es segueda par la 18,7% de la abitores de Berlin. La Eglesa Catolica ave 9,1% de abitores enscriveda. 2,7% identifia como cristianes de otra eglesas.

En 2009, 7,2% de la abitores ia es muslim (249 000 persones). En maio 2011 los ia es 257 700 (7,8%). En 2016 los ia deveni la 9,5% con 350 000 abitores. Esta sinifia ce la abitores muslim ia dupli entre 1992 e 2011.

0,9% ia ave otra relijios. De la 30 000 - 45 000 iudis, 12 000 es membros de alga organiza relijial.
Bermuda

**Bermuda** es un teritorio ultramaral brites en la Mar Atlantica norde. Lo es sirca 1070 cilometres a la este-sude-este de Cape Hatteras, Carolina Norde; 1236 cilometres a la sude de Isola Cape Sable, Scotia Nova; e 1578 cilometres a la norde de San Juan, Porto Rica. La site capital es Hamilton. Bermuda es un membro asosiada de la Comunia de la Caribe (CARICOM). La area es sirca 53,3 cilometres cuadrida. La cuantia de abitores, en la anio 2007, es sirca 66 163 persones. La lingua major es engles.

La person prima ci ia es sabeda per ateni Bermuda es la capitan maral espaniol, Juan de Bermúdez en 1503, per ci la isolas es nomida. El ia reclama la isolas per la Impero Espaniol. Bermúdez nunca ia atera en la isolas, ma a du veses el ia visita la arcipelago, de cual el ia crea un mapa reconosable. On aora pensa ce marinores portuges perdeda a mar ia fa la enscrive sur la Roca Portuges (nomida la Roca Espaniol en la pasada) en 1543. On crede ce grupos seguente espaniol o otra european ia relasa porcos ala, cual ia deveni savaje e abundante en la isola ante colonia european ia comensa. En 1609, la Compania de Virginia engles, cual ia fundi Jamestown en Virginia a du anios a ante, ia colonia permanente Bermuda en la tempo seguente un siclon, cuando la ecipo e pasajores de la *Sea Venture* ia gida la barcon a sur la resife ambiente per preveni ce la barcon afondada, e a pos ia atera.

La isola ia es manejada como un ajuntada de Virginia par la compania asta 1614. Sua derivada, la Compania de Isoletas Somers, ia prende controla en 1615 e ia maneja lo asta 1684. A acel ves, la constitui de la compania ia es canselada, e la monarca engles ia prende controla de la dirije. La isolas ia deveni un colonia brites pos la uni de la parlamentos de Scotland e England en 1707, cual ia crea la Rena de Britan. Pos 1949, cuando Newfoundland ia deveni un parte de Canada, Bermuda ia deveni la teritorio ultramaral brites la plu vea cual ia permane ancora. Pos la redona de Hongkong a Xina en 1997, Bermuda ia deveni la teritorio brites la plu poplada. La capital prima de Bermuda ia es San George's, cual ia es fundida en 1612.

La economia de Bermuda es fundida en asecura e reasecura estrateritorial, e turisme, la du campos economial cual es la plu grande. Bermuda ia ave un de la PIBes per person la plu grande en la mundo tra la plu de la sentenio 20 e alga anios a ultra. Resente, la state economial de Bermuda ia es afetada par la retrosede global. Lo ave un clima sutropical. Bermuda es la punto la plu norde de la Triangulo Bermuda, un rejion de mar cual, como diseda par lejendas, alga aviones e barones ia desapre en casos suposada nonesplicada o misteriosa. La isola es en la banda de siclones e es propensada a clima violente. An tal, lo es alga protejeda de la forte intera de siclones par la resife de coral cual ensirca la isola.
Beljia

**Beljia**, ofisial de **Rena de Beljia** es un pais federal en Europa ueste. Lo es un membro fundor de la Uni European e ave la xeferia de la Uni European, la OTAN e otra organizas conoseda. La capital es Bruxelles, cual es ance la capital de la Uni European. La area es sirca 30 528 cilometres cuadrida e la cuantia de abitores, en la anio 2006, ia es sirca 10 379 067 persones.

La major linguas es franses e nederlandes. La pais es divideda en tre rejiones e tre comunias: Flandre (do la abitores parla nederlandes), Ualonia (do la abitores parla franses e ualon) e la Capital (do la abitores parla xef franses ma ance un poca de nederlandes). Lo ave ance un comunia de parlores de deutx en Ualonia este. Sua diversia lingual e la disputas political relatada es refletada en sua istoria political e sus sistem de governa, formida par ses governas diferente.

Oji, Beljia es un monarcia constitual federal con un sistem de governa parlamental.

## Istoria
La nom "Beljia" veni de *Galia Belgica*. Esta ia es un provinse roman en la parte plu norde de Galia. Ante la invade roman en 100 aec, la *belgae*, un misca de poplas celta e roman, ia vive ala. La tribus franco germanica en la sentenio 5 ia lasa la area su controla de la res merovingian. Un cambia lenta de potia en la sentenio 8 ia fa ce la rena de la francos ta deveni la Impero Carolingian. La Trata de Verdun en 843 ia divide la rejion en Francia media e ueste. Los ia es vasales o de la re de Frans o de la imperor roman santa. Multe de la feudos ia es unida en la Nederland burgunda en la sentenios 14 e 15.

La pais ia es invadeda par Deutxland en 1940 e ia es invadeda asta sua libri en 1944. La Congo beljes ia ateni sua autonomia en 1960.

## Politica
Beljia es un monarcia constitual. La xef de stato es la re. De la 21 julio 2013 el es Philippe. La xef de governa es la ministro xef, ci es elejeda par la monarca. Oji el es Charles Michel.

Beljia ave un legeria con du salones: la Salon de Representores (con 150 membros, elejeda cada 5 anios) e la Senato (con 60 membros de ci 50 es elejeda par la parlamentos local, e 10 es elejeda par otra senatores). Sua constituida ia es adotada en 7 febrero 1831 e ia ave diversa reformis asta oji.

## Cosini
Beljia es conoseda per la bir, la xocolada, uafeles, e patatas fritada. La fritadas ia es prima fada en Beljia. La plato nasional es "steca e fritadas con salada", e "mules con fritadas". Un otra plato local es la "mitraillette". La marcas de xocolada como Côte d'Or, Guylian, Neuhaus, Leonidas, Corné e Galler es famosa. Beljia fa plu ca 1100 varias de bir.
Bertrand Russell

**Bertrand Russell** (1872–1970) ia es un filosofiste, matematiciste e autor engles. El ia es un de la filosofistes la plu grande. El ia gania la premio Nobel de leteratur en 1950 "en reconose de sua scrives variosa e valuada per promove la libria de pensa e la ideales umaniste". El ia reseta un medalia de merita de Re Jorj 6, e la premio Sonin de Universia de Copenhagen. El ia es un ativiste contra la gera de Vietnam, per la desarma nucleal, e contra la imperalisme. El ia coraji la comersia entre paises.

El ia es sosialiste e libral, e ia sperde sua ideas de moralisme e filosofia simplida. El ia es reputada como autor sinical, e un sosiolojiste capas ci ia scrive sentos de libros e reportas sue filosofia, politica, sosiolojia, relijio e seso.

El ia mori de gripe en 1970 a la eda de 97 anios.

Alga de sua obras:
* *La prinsipes de matematica*
* *La democratia sosialiste deutx*
* *La problemes de filosofia*
* *La pratica e teoria de bolxevisme*
* *La sposi e la morales*
* *Perce me no es un cristian*
* *"Satan en la suburbos", e otra naras*
* *Cara Bertrand Russell...* (corespondes con la popla jeneral)
* *Crimes de gera en Vietnam*

## Lias esterna
* Wikimedia Commons – fotos de stradas e canales
Biblia

La **Biblia** es la libro santa de cristianisme. Lo conteni un colie de scrivedas relijiosa con orijinas entre sirca 1000 aec e 200 ec. La Biblia ave du partes:
* la Atesta Vea, cual descrive xef la relata entre Dio e la popla iudi; e
* la Atesta Nova, cual descrive la vive e mori de Jesus, e sua sinifia como salvor de umanas.

La scrivedas (o "libros") en la Atesta Vea es xef la mesmas como en la Biblia de la iudisme. Ance la contenida de la libros santa de la relijios islam e bahai relata forte a la Biblia.

La varias de la Biblia de la ortodoxes, catolicas e protestantes difere alga: no tota scrivedas es contenida en tota varias ofisial. On ave ance diferes en relata a la traduis ofisial.

Scrivedas cual no parteni a un varia ofisial es nomida "apocrifa".

La Biblia es la libro la plu multe primida e editada en la mundo. Lo es traduida en 426 linguas.

## Lia esterna
* Biblia en lingua franca nova
Bielarus

**Bielarus** (en bielarusce: Беларусь, *Bielaruś* o *Biełaruś*, AFI: [bʲɛlaˈrusʲ]; en rusce: Беларусь, *Belarusʹ* o Белоруссия *Belorusia*; AFI: [bʲɪlɐˈrusʲ]), nomida ofisial la **Republica de Bielarus**, es un pais sin costa en Europa este. Lo borda Rusia a la norde-este, Ucraina a la sude, Polsca a la ueste, e Lietuva e Latvia a la norde-ueste. La site capital e la plu poplada es Minsc. Plu ca 40% de la area de lo, la intera cual es sirca 207 600 cilometres cuadrida, es forestosa. La cuantia de abitores, en la anio 2019, ia es sirca 9 475 174 persones. La lingua major es bielarusce. La partes economial la plu forte de lo es industrias de servi e fabrica. Asta la sentenio 20, statos diferente a veses diferente ia controla la tera cual es oji Bielarus; estas inclui la Prinsia de Polotsc (entre la sentenios 11 e 14), la Duxia Grande de Lietuva, la Republica de la Du Nasiones, e la Impero Rusce.

En la tempo seguente la Revolui Rusce de 1917, Bielarus ia declara sua autonomia como la Republica Poplal Bielarusce, cual ia es concistada par Rusia Soviet. La Republica Sosialiste Soviet Bielarusce ia deveni un republica composante de fundi de la Uni Soviet en 1922 e ia es renomida a la Republica Sosialiste Soviet Bielarusce (RSS Bielarusce). Bielarus ia perde cuasi dui de sua teritorio a Polsca pos la Gera Polsce-Soviet, cual ia aveni entre 1919-1921. Multe de la bordas de Bielarus ia ateni sua forma moderna en 1939, en cuando alga teras de la Republica Polsce Du ia es reintegrada a en Bielarus a pos la invade soviet de Polsca, e ia es completida pos la Gera Mundal Du. En la Gera Mundal Du, funsionas militar ia ruina Bielarus, cual ia perde sirca un tri de sua popla e plu ca dui de sua recursos economial. La republica ia es redevelopada en la anios pos geral. En 1945, la RSS Bielarusce ia deveni un membro fundinte de la Nasiones Unida, con la Uni Soviet e la RSS Ucrainsce.
Bielarusce (lingua)

La lingua **bielarusce** (беларуская мова, byelaruskaya mova) es la lingua ofisial de Bielarus, e es ance parlada par alga persones en Rusia, Ucraina e Polsca. Lo es parlada par entre 4 e 7 milion persones. Lo es un de la linguas slavica este, con rusce e ucrainsce. Lo es scriveda en la alfabeta cirilica.

Un esemplo:

    Ойча наш, які ёсьць на небе!
    Сьвяціся Імя Тваё.
    Прыйдзі Валадарства Тваё.
    Будзь воля Твая
    Як на небе, так і на зямлі.
    Хлеб наш штодзённы
    дай нам сёньня.
    І адпусьці нам грахі нашы,
    як і мы адпускаем
    вінаватым нашым.
    І ня ўводзь нас у спакусу,
    але збаў нас ад злога.
    Амэн.
Bilina

**Bilina** o **Starina** (rusce: *были́на*) es un epica slavica tradisional. La bilinas es fundida en atas istorial e belida con fantasia o esajera per crea sua cantas. La parola *bilina* es derivada de la pasada de la verbo *es* (rusce *быть* "bit") e implica "alga cosa cual ia es".

## Strutur
Par causa de sua natur como pesos dramal, la cantores de bilia emplea un strutur linial e fasil de segue. Sua strutur es tipal inclui tre partes fundal: introdui, nara e epilogo. La introdui a veses inclui un strofe per atrae la escutores.

La introduis frecuente descrive la eroes  en un festa do los es donada un taxe o mision per fa. La nara raconta la aventura con detalias esajerada per fa la istoria plu interesante. La epilogo refere la recompensa per la mision, un leson moral o un refere a la mar, car la bilinas ia es fada en un atenta per calma la mar. Per aida la escutores a comprende la nara, la cantores ia usa "linias eticeta" per prefasa la dialogos o parlas, fante sabe a la escutores ci ia parla con ci.
Biografia

:*Per plu, vide [[:Category:Biografia|categoria biografia]]*

Un **biografia** es un descrive detaliosa de la vive de un person. Lo inclui plu ca fatos como educa, carera, relatas, e moria; lo mostra la esperia de esta avenis. No como un profil o resoma, un biografia presenta la nara de la vive de la sujeto, asentuante aspetas variosa de sua vive, incluinte detalias intima de esperia, e pote inclui un analise de sua personalia.

Obras biografial es la plu comun libros de fato, ma libros de imajina pote ance es usada per mostra la vive de un person. Biografias pote ance es en la forma de filmas e presentas teatral.

Un *biografia autorida* es scriveda con la permete, coopera, e a veses partisipa de la sujeto o la eritores de la sujeto. Un *autobiografia* es scriveda par la sujeto se mesma, a veses con la aida de un colaboror o "autor fantasmal". 

Orijinal, scrives biografial ia es regardada sola como un parte de istoria, con la foca sur un individua importante en istoria. La jenero autonom de biografia, distinguida de istoria propre, ia comensa developa en la sentenio 18, e ia ateni sua forma moderna a la comensa de la sentenio 20.

Esemplos:

Cornelius Nepos: Excellentium Imperatorum Vitae (Vives de jenerales eselente), 44 BC.

Plutarch: Βίοι Παράλληλοι (Vive paralel), circa 80 AD.

Einhard: Vita Karoli Magni (Vive de Carlo la grande) (circa 800s).

Ibn Sa'd al-Baghdadi: Kitab Tabaqat Al-Kubra (La libro de la clases major), circa 800s.

John Foxe: The Book of Martyrs (La libro de la martires), 1563.

Sir Thomas Malory: Le Morte d'Arthur (La mori de Artur), 1485.

Giorgio Vasari: Le Vite de' più eccellenti pittori, scultori, e architettori (Vives de depintores, scultores, e arcitetores eselente), 1550. 

Thomas Fuller: The History of the Worthies of England (La istoria de la bravas de England), 1662.

Charles Johnson: History of the Pyrates (La istoria de la piratas), 1724.

James Boswell: The Life of Samuel Johnson (La vive de Samuel Johnson), 1791.

Lytton Strachey: Eminent Victorians (Vitorianes meritosa), 1918.
Biolojia

:*Esta es la article supra biolojia. La [[:Category:Biolojia|categoria Biolojia]] conteni plu articles supra biolojia.*




La **biolojia** es la siensa de la vive. Lo studia la carateres e la partes de organismes vivente o pasada, como los ia deveni esistente, e cual interatas los ave con la ambiente. La biolojia ave alga ramos cual on regarda comun como siensas nondependente.

## Terma
La terma *biolojia* deriva de la parola elinica βίος, bios, "vive" e la sufisa -λογία, -logia, "studia de." La forma en latina de la terma ia apare prima en 1736 cuando la siensiste Carl Linnaeus (Carl von Linné) ia usa biologi en sua *Bibliotheca botanica*. Lo ia es usada denova en 1766 en un obra titulida *Philosophiae naturalis sive physicae: tomus III, continens geologian, biologian, phytologian generalis* par Michael Christoph Hanov, un disiplo de Christian Wolff.

## Funda de biolojia moderna
### Teoria selulal
La teoria selulal afirma ce la selula es la uni fundal de vive, ce tota la viventes es composada de un o plu selulas, e ce tota selulas resulta de otra selulas tra divide selulal. En la organismes multiselulal, cada selula en la corpo de la organisme deriva ultima de un sola selula en un zigoto. La selula es ance considerada como la uni fundal en multe prosedes patolojial. En ajunta, la fenomeno de flue de enerjia aveni en selulas en prosedes cual es parte de la funsiona conoseda como metaboli. A fini, la selulas conteni informa erital (Adn), cual es pasada de un selula a otra en la divide de selulas. Rexerca en la orijina de vive, abiojenese, es nun atenta de descovre la orijina de la selulas prima.

## Vide ance
*Bateria
*Arcea
*Eucariota
**Protista
**Fungo
**Planta
**Animal, pe...
***Inseto
***Pex
***Amfibia
***Retil
***Avia
***Mamal
*Arbor filojenetical de vive
*Selula
*Jeolojia
*Ecolojia
Bir

**Bir** es un bevida de alcol produida par la infusa e la fermenta de amidones derivada de sereal. La sereal la plu comun per crea bir es orzo maltida, ma trigo, ris e mais es ance usada con la orzo. La plu de bir ave la ajunta de lupulo, cual dona amargia e es un ajente de conserva.

Bir es la bevida de alcol la plu antica e la plu consumada, e la bevida jeneral la plu popular pos acua e te.

Jeneral, linguas nomi spesies de bir par usa la lingua de la pais orijinal: *porter, stout, ale, lager, pilsener, lambic*, per esemplo. Si la nom es simple per tradui, elefen usa la tradui: bir pal, bir oscur, bir brun, duple, truple, *stout* seca, *ale* blonde, bir trapiste, etc.
Bixcec

**Bixcec** es la site capital de Cirgistan. Lo ia es fundida en 1825 con la nom Pixpec. La nom ia es cambiada a Frunze en 1926, e a Bixcec en 1991.

## Demografia
Bixcec es la site la plu poplada de Cirgistan. Sua popla, par la conta de abitores en 2012, ia es 874 400. De la fundi de la site asta la media de la desenio de 1990, rusces etnical e otras poplas de linia de familia european (ucrainsce, tatar, deutx) ia composa la majoria de la popla de la site. Par la conta de abitores en 1970, la cirgizes etnical ia es sola 12,3%, e persones blanca ia es plu ca 80 de la popla. Oji Bixcec es un site con majoria de abitores cirgiz: 66% de la abitores es de esta etnico, e la europeanes es min ca 20% de la popla.

## Monumentos
* Museo istorial statal, locada en la Plaza Ala-Too, la plaza xef de la site.
* La Museo statal de siensas aplicada, con esemplos de de artisania cirgiz.
* La Casa-museo de Mihail Frunze.
* La sculta de Ivan Panfilov en la parce prosima la Casa Blanca.
* La sculta cavaloral de Mihail Frunze en un parce a fronte de la stasion.
* La construida xef de la governa, la Casa Blanca, cual ia es la xeferia pasada de la partito comuniste.
Blackadder

***Blackadder*** ("Vipera negra") es un comedia televisada de situas istorial, produida en Britan par la BBC como cuatro series de ses episodios. On ia crea ance tre episodios spesial. La serie prima ia es scriveda par Richard Curtis e Rowan Atkinson. La resta ia es scriveda par Curtis e Ben Elton.

En tota episodios, Rowan Atkinson prende la rol de la antieroe Edmund Blackadder, a lado de Tony Robinson en la rol de Baldrick, sua servor de casa. Cada serie es situada en un periodo istorial diferente, e la du carateres xef es sempre la desendentes de sua corespondentes en la serie presedente. Tra la series, Edmund deveni un lecabota sempre plu intelijente e rusosa, an cuando Baldrick deveni plu e plu stupida.

La serie prima es situada en la anio 1485, en un mundo alternativa do Re Richard 3 ia *vinse* en la Batalia de Bosworth Field, ma ia es acaso matada a pos. Sua fio ia deveni alora Re Richard 4, de ci Edmund es la fio du e nonfavoreda.

La serie du aveni en la rena de Rea Elizabeth 1, presentada par la ator Miranda Richardson como un person con un mente multe enfantin en un corte plen de persones bizara. Edmund es un om de corte ci atenta resta en la favore de la Rea.

La serie tre es situada a la fini de la sentenio 18. Edmund labora como la servor xef de George 4 (ci es ancora mera la Prinse de Cimri, ma rena en loca de sua padre malada). George es presentada par Hugh Laurie como un fol estravagante.

La serie cuatro aveni en 1917, a la Fronte Ueste, en la fosos de la Gera Mundal Prima, do Edmund es un capitan. El usa sua intelijentia per scemi modos de evita mori. Ma en un sena final seria, el e tota la otra carateres xef es obligada a emerji de sua foso – e los mori futil en la tera de nun.

En un broma comun, un carater (tipal Edmund) insulta un person o un situa en un stilo estrema parolosa e inventosa. Per esemplo:


;Edmund
:  Baldrick, tua serebro es simil a la Bestia Pex-Eglefin de Aberdeen cual ave cuatro testas e come persones.
;Baldrick
:  En cual modo?
;Edmund
:  Lo no esiste.
Biocimica

**Biocimica** es la studia de prosedes chemical relatada a viventes.

Biocimica es multe relatada a biolojia moleculal, la studia de mecanicisme moleculal per cual informa jenetical codigida en la adn pote resulta la prosedes de la vive. Dependente de la defini esata de la termas usada, la biolojia moleculal pote es videda como un ramo de biocimica, o biocimica como un util per investiga e studia biolojia moleculal.

Multe de biocimica trata strutures, funsionas e la interatas de macromoleculas biolojial, como protenas, asidas nucleal, carboidratos e lipidos, cual furni la strutur de la selulas e fa multe de la funsionas asosiada con la vive. La cimica de la selula depende ance de la reatas de moleculas e iones plu peti. Esta pote es nonorganica, per esemplo acua e iones metal, o organica, per esemplo la aminoasidas, cual es usada per sintese protenas. La mecanicismes par cual la selulas arnesi enerjia de la ambiente par reatas cimical es conoseda como metaboli. En nuri, on studia la modo de manteni sania e la efetos de mancas nural. En cultiva, biocimicistes studia solo e fertilintes, e atenta descovre formas de boni la cultiva de granes e la controla de pestes. 

## Materias comensante: la elemento cimical de vive

Sirca du desduples de la 92 elementos cimical frecuente natural es esensal per tipos diversa de vive biolojial. Elementos plu rara en la Tera no es nesesada per vive (estra selenio e iodo), an si alga comunes (aluminio e titanio) no es usada. La plu de organismes comparti nesesas de elementos, ma on ave alga diferes entre plantas e animales. Per esemplo, la alges de mar usa bromo, ma la plantas de tera e la animales pare no nesesa lo. Tota animales nesesa sodio, ma alga plantas no. La plantas nesesa boro e silico, ma la animales no (o los nesesa cuantias ultrapeti).

Sola ses elementos (carbono, idrojen, nitrojen, osijen e fosfor) composa cuasi 99% de la masa de la selulas vivente, incluinte en la corpo umana. En ajunta a la ses elementos xef cual composa la plu de la corpo umana, la umanas nesesa cuantias peti de cisa 18 plu.

## Biografia
* Lubert Stryer, Jeremy Mark Berg, John L. Tymoczko (trad. Serge Weinman) (2003) *Biochimie*, éditions Flammarion, *Médecine-Sciences*.
Bill Gates

**William Henry Gates III** (1955–) es un maniate comersial de la SUA e la cofundor de la corpora Microsoft. El ia nase en Seattle, Washington. En 1975, el ia aida Paul Allen, sua ami de liseo, a developa un varia de BASIC, un lingua de programa per la computador Altair, la computador personal prima. En esta mesma anio, la du ia fundi Microsoft.

En la temprana de la desenio de 1980, Gates ia gida la evolui de Microsoft, de la developa de linguas de programa, asta un compania de programas diversa cual produi sistemes de opera, apes, e utiles per programores. En 1981, Microsoft ia introdui MS-DOS, la sistem de opera per la PC nova produida par IBM (International Business Machines Corporation).

Gates ia stimula alora otra fabricores de PC a usa MS-DOS como un sistem comun de opera. El ia gida Microsoft a introdui programas de aplica como Microsoft Word, un scrivador per documentos. Gates ia es astuta en suporta tecnicas nova. Esta ia avansa Microsoft a la fronte de developa programes e aparatos de PC.
Blaise Pascal

**Blaise Pascal** (1623-1662) ia es un filosofiste, matematiciste e fisiciste franses. El ia nase en Clermont-Ferrand.

Un jenio de matematica, a 16 anios, el ia formi un teorem fundal de jeometria projetal, nomida la teorem de Pascal. Con la matematiciste Pierre de Fermat, el ia formi la teoria matematical de probablia, cual ia deveni importante en statistica e fisica plu tarda.

Pascal ia inventa la aparato macinal prima de ajunta. El ia demostra par esperimenta ce la nivel de mercurio en barometres es cambiada par la presa de atmosfera e no par un vacua, como on ia crede a ante. El ia deriva un prinsipe, la lege de Pascal: Fluentes envia presa a modo egal en tota dirijes.

Pascal ia crede ce la progresa umana resulta de la cumula de descovres siensal cual veni de esperimentas empirical.

El ia junta se a la comunia de jansenisme e ia segue zelosa esta crede, scrivente libros diversa de relijio.